2017年行政長官候選人答問大會

2017行政長官候選人答問大會，又稱2017年選委論壇，為莫乃光等2017年香港行政長官選舉選委安排的選前論壇，獲港台電視32等多家電子傳媒現場直播，在赤鱲角亞洲國際博覽館於2017年3月19日晚上7時正至9時半進行，論壇主持為資深傳媒工作者謝志峰及李家文三候選人回應選委提問時針鋒相對 ，Now新聞台，2017年3月19日。

流程
介紹政綱
9分鐘：每個候選人各有3分鐘。

選委提問
51分鐘：每個候選人各有17分鐘，每條提問限時30秒，回應時間不限。

主持人抽出21位選委提問，當中19位民主派，2位建制派。籌委事後開箱，點算發現189張提問紙中，民主300+佔大多數，建制派較少入紙。

公眾提問
27分鐘：每個候選人各有9分鐘，每條提問限時30秒，回應時間不限。

論壇並事前收集香港市民文字提問，現場抽出約20條，讓三位參選人回答。

總結
6分鐘：每個候選人各有2分鐘。

金句
曾俊華：
「近日民調反映，Carrie嘅支持度係比佢嘅不支持度相差好遠，一個未上任嘅特首，支持度已經係負淨值，係前所未見，如果特首冇市民支持、冇公務員支持、冇一個廣泛政治光譜支持，或者搵唔到適當人才我哋點樣做管治，我哋只會有一個低民望、低能量、低認受性嘅特首，一個三低特首，帶領一個三低政府，我哋跟住未來五年係會好難受。」
「特首唔係話要有好口才、唔係要好打得。」
「好多政客都是『講了當做了』，林太大家都可以看到不同例子是『爛尾』收場：以前提到很多丁屋，現時提都沒有提過；以前說過星光大道，但受到一些壓力，有些人認為是官商勾結的事情，便立即『跪低』，不同計劃都『縮水』；故宮博物館好事變壞事。因為都是黑箱作業，所以相信市民經過過去五年後，我們不會再被騙到。」
 曾俊華指台上3人都年過60歲，但林鄭即稱「我未呀！」曾俊華即「耍冧」，補鑊稱「女士永遠都係25歲」。
「五年前，有689個選委相信一個口才很好的候選人，相信他可以帶領香港建設一個『香港營』，但歷史告訴我們，他們的願望最後落空。」
「唔單止要work hard，仲要work smart」

胡國興：
「林太話佢會小心聆聽，我不如咁話啦，佢小心講嘢好啲啦」
「呢啲舊哲學、新哲學係喊口號嘅啫，最緊要有用！」
「林鄭話會小心聆聽，不如話會小心講嘢好啲，如果講完又收番，又話頭先講嗰啲唔對路，如果我喺法庭審訊，證人前言不對後語，你話我點樣對佢吖？」
「你做咗特首會唔會調查？咁你又唔答問題喎，咁呢啲係唔係語言偽術呢？」
「點營造呢？佢一落區已經多人到圍住佢，我唔知佢點營造到咁嘅氛圍……佢去可能有第二個佔中出現都唔定。」
「（回應曾俊華總結發言指選委應給香港一個機會）各位各位，畀個機會好唔好？」
「（指曾俊華和林鄭月娥）互相交波，交交吓波，連個波都唔見咗」
「（回應林鄭以「太攰、太遠」為由拒到天水圍見基層）天水圍我有去，一請我就去，無後悔嘅」

林鄭月娥：
「今日的林鄭月娥，仍然是昔日的林鄭月娥。」
「每次入去佢（指曾俊華）房，我都好羡慕，佢枱頭無File、無紙張」

現場
社民連梁國雄於會場內大叫「不要篩選，要真普選」口號，被保安命令離場。

電視直播
由香港電台負責現場電視製作，多間電子傳媒聯合現場直播：
香港電台電視32台
香港有線電視直播新聞台
now寬頻電視直播台

電視直播期間，由慈善機構龍耳提供即時手語傳譯。

外部參考

相關
2017年行政長官選舉辯論
2017年香港特別行政區行政長官選舉

外部連結
2017年行政長官候選人答問大會網上重溫

Category:2017年香港特別行政區行政長官選舉
Category:2017年香港電視節目
Category:2017年3月